जांच शिविर में 3 लोगों में मिले कैंसर के लक्षण
भास्कर संवाददाता| गंजबासौदा
गुरुवार दोपहर हनुमान चौक एलएआईसी कार्यालय के पास नि:शुल्क दंत व मुख चिकित्सा शिविर का आयोजन किया गया। जांच के दौरान तीन मरीजों में कैंसर के लक्षण मिलने पर उपचार के लिए भोपाल रेफर किया गया।
शिविर सहयोगी सुनील बाबू पिंगले ने बताया कि दंतरोग और मुख रोग विशेषज्ञों द्वारा 200 मरीजों की जांच कर दवाइयां दी गईं। शिविर के माध्यम से डाक्टरों ने तंबाकू, धूम्रपान से होने वाले रोगों के बारे में विस्तार से बताया ।
डा.दीपक चौधरी ने बताया कि जो व्यक्ति तंबाकू और धूम्रपान का सेवन करता है, उसे मुख और दंत संबंधी दर्जनों जानलेवा बीमारियां घेर लेती हैं। समय पर उपचार न मिलने पर वह कैंसर का रूप ले लेती है जिससे मृत्यु तक हो जाती है। डा. सौरभ जैन ने बताया कि युवा पीढ़ी तेजी से नशे की गिरफ्त में आती जा रही है। इससे वह कम उम्र में कई बीमारियों से ग्रस्त हो रही है। इस मौके पर गणेशराम रघुवंशी, महेन्द्र सिंह रघुवंशी, डा. अशोक रोहले, दीपक तिवारी सहित काफी संख्या में नागरिक मौजूद थे।
मुख व दंत शिविर आयोजित।
hin_Deva bho_Deva hin_Deva hin_Deva hin_Deva hin_Deva